**Yuki Tsunoda** (jaapani keeles 角田 裕毅 *Tsunoda Yūki*; sündinud 11. mail 2000 Sagamiharas Jaapanis) on Jaapani vormelisõitja. Ta võistleb vormel 1 sarjas Scuderia AlphaTauri meeskonnas. Tsunoda on 18. jaapanlane, kes vormel 1-s on võistelnud ning pärast 2014. aastat ainus jaapanlane vormel 1-s.

Kardisõit
---------

Tsunoda alustas oma võistlejakarjääri väga vara. Ta alustas kardisõiduga 2009. aastal, kui ta osales Ida-Jaapani juuniorite ekspertklassivõistlusel, lõpetades selle kolmandal kohal. 2012. aastal võttis Tsunoda osa JAF juuniorite kardimeistrivõistlustest. Sealt liikus ta kiirelt 2013. aastaks suurema regiooni võistlustele ning sellest järgneval aastal sai ta osa võtta ka üleriigilisest võistlusest.

Jaapani vormel 4
----------------

Tsunoda vormelisarjakarjäär sai alguse 2016. aastal, kui ta lõpetas Honda Suzuka Circuit Racing kooli (SRS-Kart) vormeliklassi ning liitus Honda Formula Dream Projectiga. Samal aastal sai Tsunoda teha oma vormelisõitja debüüdi, kui ta võttis osa Suzukas toimunud Jaapani F4 võidusõidust. Tsunoda lõpetas mõlemad sõidud kõrgete kohtadega, esimese sõidu hõbemedaliga ning teise sõidu auväärse neljanda kohaga.

2017. aasta andis Tsunodale võimaluse võtta osa täispikast Jaapani F4 hooajast, samal ajal aga jätkas ta ka võistlemist idaregiooni JAF F4 sarjas. Tsunoda võitis regiooni sarja tiitli ning jäi üleriiklikus sarjas neljandaks.

Tsunoda jätkas F4 sarjas sõitmist ka 2018. aastal, kus ta saavutas seitse võitu.

FIA vormel 3 meistrivõistlus
----------------------------

Honda ja Red Bull ühinesid F1 sarjas ja Tsunoda sai võimaluse liituda Honda enda programmi kõrvalt Red Bulli juuniorite tiimiga. Juba 2018. aasta lõpuks avaldati, et Tsunoda liitub järgmise hooaja F3-sarjaga Jenzer Motorspordi tiimis. Ta lõpetas oma esimese F3-hooaja üheksandal kohal. Terve hooaja jooksul saavutas ta kolm poodiumikohta, millest üks oli etapivõit. Sel hooajal sai Jenzeri tiim kõik punktid tänu Tsunodale.

Tsunoda sõitis ka Motoparki tiimis Euroformula Open Championshipi sarjas pärast vormeli Euroopa meistrisõitude ärajäämist. Tsunoda lõpetas esimese sõidu Paul Ricardi rajal hõbemedaliga ning Pau Grand Prix rajal sai ta pronksmedali. Selle hooaja käigus saavutas Tsunoda ka oma esimese meistrivõistluste võidu Hockenheimi raja teisel etapil

FIA vormel 2 meistrivõistlus
----------------------------

2020. aasta algus andis Tsunodale võimaluse võtta osa FIA vormel 2 võidusõidusarjast. Honda avalikustas, et Tsunoda liitub selleks Carlini tiimiga. Oma esimese F2-sarja hooaja jooksul sai Tsunoda seitse poodiumikohta, millest kolm olid kuldmedalid. Tsunoda sai ka neli kvalifikatsioonivõitu. Ta lõpetas selle hooaja kolmanda kohaga, teenides 200 punkti.

FIA vormel 1 meistrivõistlus
----------------------------

2020. aasta augustis andis Scuderia AlphaTauri vormel 1 tiimi direktor Franz Tost Tsunodale võimaluse sõita nende tiimis Abu Dhabis hooaja lõpu algajate testsõidus, mis toimus sama aasta detsembris.

Tsunoda sai sõita Toro Rosso tiimi 2018. aasta vormel 1 autoga Itaalias Imola rajal. Jaanuaris 2021 anti talle võimalus jälle Imolas vormel 1 autot testida, kuid seekord oli masin Toro Rosso tiimi 2019. aasta vormel 1 auto.

### AlphaTauri (2021–…)

Tsunoda liitus vormel 1 võidusõidusarjaga ametlikult 2021. aasta hooajal, kui ta sai koha AlphaTauri esitiimis. Temast sai Daniil Kvyati asendaja ning tiimikaaslane Pierre Gaslyle. Tsunoda autonumbriks sai eelnevalt Jenson Buttoni number 22. Tsunodast sai ka 2021. aasta F1-hooaja noorim sõitja.

Hooaja avavõidusõidu Bahraini ringrajal lõpetas Tsunoda esikümnes, üheksandal kohal, teenides kohe omale ka esimesed ametlikud F1 punktid. Pärast seda võidusõitu kirjeldas vormel 1 tehnikadirektor Ross Brawn Yuki Tsunodat kui "F1 viimaste aastate parimat uustulnukat".  Samal hooajal oli Tsunodal Imola ringrajal toimunud kvalifikatsioonis kokkupõrge, mille tulemusena pidi ta alustama võidusõitu tagant reast, kuid suutis jõuda kaheteistkümnendale kohale etapi lõpuks.

Tsunoda esimene dispuut toimus pärast Hispaania *grand prix* kvalifikatsiooni, kui Tsunoda vabandas avalikult oma kommentaari pärast. Küsiti, kas temal ja ta tiimikaaslasel Gaslyl oli ikka sama auto, kuna Tsunoda jäi 16. kohale ning Gasly jõudis esikümnesse. Selle võidusõidunädala pühapäevasel sõidul Tsunoda finišisse ei jõudnud elektrisüsteemi vea tõttu. 

Tsunoda jõudis esimest korda kvalifikatsiooni kolmandasse sessiooni (Q3) Aserbaidžaani võidusõidu nädalavahetusel, kui ta alustas pühapäevast sõitu esikümnes ning lõpetas samal kohal, seitsmendal. Üks Tsunoda halvimaid kvalifikatsioonitulemusi oli Prantsuse *grand prix* nädalavahetusel, kui ta sattus järjekordselt kokkupõrkesse ning pidi alustama sõitu boksirajalt.

Tsunoda teine Q3 jõudmine juhtus Austria Styriani ringrajal, aga ta sai kolmekohalise stardipositsiooni karistuse Mercedese sõitja Valtteri Bottase takistamise eest.

Tsunoda saavutas sinnamaani oma parima finišipositsiooni Ungari ringrajal. Ta alustas sõitu 16. kohalt ning lõpetas seitsmendal kohal. Tsunoda ametlikuks tulemuseks sai siiski kuues koht pärast Aston Martini sõitja Sebastian Vetteli diskvalifitseerimist kütusetaseme probleemi tõttu.

Itaalia Monza ringrajal toimunud sprint kvalifikatsiooni ajal põrkas Tsunoda kokku Alfa Romeo vahetussõitja Robert Kubicaga. Kokkupõrke tagajärjel ei saanud Tsunoda pühapäevast võidusõitu alustada.

Hooaja viimasest seitsmest võidusõidust suutis Tsunoda jõuda kvalifikatsiooni kolmandasse vooru kuuel korral, kuid ainult ühel korral suutis ta esikümnes startides seal ka lõpetada: USA *grand prix* üheksas koht jäi ainukeseks.

Hooaja viimast palju poleemikat tekitanud Abu Dhabi *grand prix* võidusõitu alustas Tsunoda kaheksandalt kohalt. See oli ka esimene kord, kui ta jõudis kvalifikatsioonis ettepoole kui ta tiimikaaslane Pierre Gasly. Tsunoda lõpetas selle sõidu neljandal kohal, jäädes napilt poodiumikohast ilma. Sellega suutis ta lõpetada Gaslyst kõrgemal kohal, millest sai ta 2021. aasta hooaja parim finišikoht. Tsunoda lõpetas hooaja sõitjate edetabelis 14. kohal ning teenis kokku 32 punkti.

Tsunoda ning ta meeskonnakaaslane Pierre Gasly sõidavad AlphaTauri autodega ka 2022. aasta vormel 1 hooajal, mille esimene sõit toimub Bahreini ringrajal.

Viited
------

1. 1 2  "Yuki Tsunoda". *AlphaTauri*. 2022. Vaadatud 03.03.2022.
2. 1 2  Kasahara, Kazuki (2018). "Yuki Tsunoda, 18 year old aiming for F1 promotion, makes a brilliant debüüt in Abu Dhabi's GP3 test". *car.watch.impress.co.jp*. Vaadatud 03.03.2022.
3. ↑  Khorounzhiy. Valentin (2018). "Red Bull firms up Honda-linked junior team plan for 2019". *Motorsport.com*. Vaadatud 16.03.2022.
4. ↑  "2019 Honda Formula Dream Project. Nobuharu Mastushita to race in F2 with Carlin. Yuki Tsunoda to race in F3 with Jenzer Motorsport". *Global Honda*. 2018. Originaali arhiivikoopia seisuga 1.11.2020. Vaadatud 16.03.2022.
5. 1 2  "Yuki Tsunoda to Race for Scuderia AlphaTauri Honda in 2021 F1 season". *Honda Global*. 2020. Vaadatud 03.03.2022.
6. ↑  "Formula 1 – Alpha Tauri announced his second driver for 2021!". *Sport Business Mag*. 2020. Originaali arhiivikoopia seisuga 20.12.2020. Vaadatud 15.03.2022.
7. ↑  Cooper. Adam (2020). "F2 racer Tsunoda set for Abu Dhabi rookie F1 test run with AlphaTauri". *Autosport.com*. Vaadatud 16.03.2022.
8. ↑  "Tsunoda gets more mileage at Imola ahead of F1 debut". *Formula1*. 2021. Vaadatud 15.03.2022.
9. ↑  Mitchell. Scott (2020). "Tsunoda gets AlphaTauri F1 seat, replaces Kvyat". *the-race.com*. Vaadatud 03.03.2022.
10. ↑  Cleeren. Filip (2021). "Brawn hails Tsunoda as „F1's best rookie for years"". *Motorsport.com*. Vaadatud 15.03.2022.
11. ↑  "Tsunoda apologises for comments suggesting he and Gasly run different equipment after Q1 exit". *Formula1*. 2021. Vaadatud 17.03.2022.
12. ↑  "Why Tsunoda was „really mad" after Azerbaijan GP despite his best finish of the season". *Formula1*. 2021. Vaadatud 17.03.2022.
13. ↑  "Drivers and Team's quote after the race". *AlphaTauri*. 2021. Vaadatud 18.03.2022.
14. ↑  "Tsunoda hit by three-place grid drop for impending Bottas in qualifying". *Formula1*. 2021. Vaadatud 18.03.2022.
15. ↑  "Vettel calls Hungary disqualification 'bitter' but vows Aston Martin will have more big chances in 2021". *Formula1*. 2021. Vaadatud 18.03.2022.
16. ↑  Desk (2021). "'Rally move' saved Robert Kubica after Yuki Tsunoda crash". *Bollyinside.com*. Originaali arhiivikoopia seisuga 10.10.2021. Vaadatud 29.03.2022.
17. ↑  "Tsunoda survives early soft tyre stint to nab first points since Hungary, in his 'best race of the year'". *Formula1*. 2021. Vaadatud 20.03.2022.
18. ↑  Kelly, Sean (2021). "Abu Dhabi qualifying facts & stats: Tsunoda out-qualifies Gasly over one lap for the first time this year". *Formula1*. Vaadatud 20.03.2022.
19. ↑  Haldenby, Nicky (2021). "Yuki Tsunoda's 2021 F1 season in statistics". *Lightsoutblog.com*. Vaadatud 20.03.2022.
20. ↑  "Pierre Gasly and Yuki Tsunoda retained by AlphaTauri for 2022". *Formula1*. 2021. Vaadatud 16.03.2022.